Rodano

Rodano Auvernia-Rodano-Alpeak eskualdeko departamendu bat da (zenbakia: 69), Rodano ibaiak zeharkatua. Prefektura Lyon hirian dago. Mugakide ditu Ain, Isère, Loira eta Saona eta Loira departamenduak. Geografia Rodano ibaiak departamendua zeharkatzen du, eta Lyongo hirian bertan iparraldetik datorren Saona ibaiarekin elkartzen da. Beaujolais mendialdeak hartzen du departamenduaren erdi-iparraldea eta Lyonnais mendialdeak, hegoaldea. Bien artean Azergues eta Brévenneko haranak zabaltzen dira. Udak beroak dira eta neguak epelak. Ekonomia Nekazaritza (mahastiak, garia, garagarra, azukre kanabera), industria (ehungintza, altzairugintza, metalurgia, kimika industria, automobilgintza, janari industria) eta zerbitzuen alorra (komunikabide eta finantzagune garrantzitsua baita Lyon) dira ekonomia jarduera nagusiak. Erreferentziak Kanpo estekak